Bandet regnes som et av de mest roste og innflytelsesrike mod gruppene på 1960-tallet. Med listetopper som «Itchycoo Park», «Lazy Sunday», «All or Nothing» og «Tin Soldier». Med sitt konseptalbum ble de regnet som en av de tonangivende psykedeliske gruppene inntil de ble oppløst i 1969, da Steve Marriott trakk seg. Etter bruddet i The Small Faces, knyttet de tre gjenværende medlemmene av bandet til seg Ronnie Wood som gitarist og Rod Stewart som vokalist, begge fra The Jeff Beck Group. Det nye bandet forkortet navnet til The Faces. Et gjenoppstått Small Faces eksisterte fra 1975 til 1978.